open-index/open-wikipedia-markdown huggingface dataset:
Calentamiento global

O **calentamiento global** ye o proceso d'aumento gradual d'a temperatura d'a planeta Tierra por, entre atras causas, a intensificación d'o efecto hibernadero. O Grupo Intergubernamental sobre o Cambio climatico (IPCC) diz que gran parti de l'aumento d'a temperatura global dende a midat d'o sieglo XX se debe a l'aumento de concentracions antropochenicas de gas hibernadero. Probablement fenomenos naturals como a variación solar y os volcans provocoron una mica de calentamiento global dende a epoca preindustrial dica 1950 y un chicot refriamiento dende 1950 entabant. Istas conclusions basicas han estato aprebatas por, como minimo, 30 sociedaz y academias cientificas, incluyindo totas as academias nacionals de ciencia d'os países mas industrializatos. Mientres que bels cientificos individuals han amostrato desalcuerdo con ista hipotesi, a gran mayoría de cientificos que treballan en o cambio climatico son d'alcuerdo con as conclusions prencipals d'o IPCC.

Procheccions de modelos climaticos indican que as temperaturas d'a superficie puyarán d'1,1 a 6,6&nbsp;°C mientres o sieglo XXI. O mas incierto en ista estimación ye l'aumento u no d'emisions de gas hibernadero y l'uso de modelos con una sensibilidat climatica diferent. Una atra cosa incierta ye como o calentamiento y altros cambios relacionatos variaran en cada rechión. A mayoría d'os estudios se centran en o periodo dimpués d'o 2100, y se creye que o calentamiento continará bels mil anyos si os livels de gas hibernadero s'estabilizan. Isto se debe a la gran capacidat de calor d'os oceanos.

L'aumento d'a temperatura global prevocará a puyata d'o livel d'as mars y cambeará o numero de precipitacions, incluindo una expansión d'as rechions subtropicals deserticas. Atros efectos incluyen l'aumento en a intensidat d'o clima extremo, cambios en as cullitas, modificacions d'as rotas comercials, o retacule d'as cheleras y a extinción d'especies.

A mayoría d'os gubiernos han sinyato y ratificato lo Protocolo de Kyoto pa reducir as emisions de gas hibernadero.

## Controversia
La controversia d'o calentamiento global se refiere a una variedat de disputas, sobretodo en os meyos de comunicación de masas mas que en estudios y literatura cientifica. Las cuestions en disputa incluyen las causas de l'incremento d'a meya global d'a temperatura, especialment dende meyaus d'o sieglo XX y si esta tendencia de calentamiento no tiene precedentes, si ye dentro d'as variacions climaticas normals u si la humanidat ha contribuyiu significativament a ella. Atras disputas se refieren a las estimacions d'a variabilidad climatica, las prediccions d'o calentamiento adicional y cuáls estarán las suyas consecuencias. Estas posturas contrarias han derivau en un movimiento social conoixiu como negacionismo d'o cambio climatico, que a vegadas son tamién propaganda feita per sectors socioeconomicos que podrian estar perchudicaus per l'aplicación de medidas contra lo cambio climatico.

## Referencias

## Vinclos externos
Fases d'a Luna

A **fase lunar** ye un termin astronomico que fa referencia a la porción d'a Luna que ye vistable en estar iluminada por o sol. A Luna fa diferents plantas en o suyo chiro arredol d'a Tierra, seguntes a suya posición respective a o Sol. Cuan se troba entre a Tierra y o Sol, nos ofreix a suya cara no iluminada (**novilunio** u luna perdida). Una semana dimpués a Luna ha feito un cuarto de vuelta y nos presenta meya cara iluminada (*[[luna en creixient]]* u *luna que creix*). Unatra semana mas y a Luna ocupa una posición aliniada con o Sol y a Tierra, ufrindo-nos toda a cara iluminada (**plenilunio**, *[[luna plena]]* u *luna en plena*). A l'atra semana trobamos a *[[luna mingua]]*. Transcorridas cuatro semanas nos trobamos de nuevas en novilunio. O tiempo transcorrido entre dos novilunios de clama mes lunar u mes sinodico y ye de 29,53 días solars meyos. As fases d'a Luna son muit relacionaus con periodos d'o calandario como a semana y o mes. Son a base d'o calandario musulmán.

Os nombre tradicionals en aragonés d'as cuatro fases lunar son:
# Luna perdida (astronomicament novilunio).
# Luna creixient u luna que creix.
# Luna plena, u luna en plena (astronomicament plenilunio).
# Luna mingua.

Os planetas tamién tienen as suyas fases. Galileo Galilei estió o primero en descubrir que Venus presentaba fases como a luna, argumento que emparaba a Teoría heliocentrica.

## Referencias

## Bibliografía
* María Luisa Arnal Purroy: *[[Diccionario del habla de la Baja Ribagorza Occidental]]*. Gara d'Edizions, 2003.

## Vinclos externos

*  Calendario lunar perpetuo.
Víctor Fernández Braulio

:*Iste articlo ye sobre lo seleccionador de fútbol aragonés Víctor Fernández; ta atros usos, se veiga *'Víctor Fernández**.


**Víctor Fernández Braulio''' (Zaragoza, Provincia de Zaragoza, Espanya, 28 de noviembre de 1960), ye un entrenador de fútbol aragonés. Actualment ye l'entrenador d'o Real Zaragoza, equipo que chuga en a Segunda División d'Espanya.

Ye un caso curioso en o fútbol d'elite, por que ye un entrenador que no estió d'antis chugador de fútbol profesional, chugando en a Tercera División con o CD Sariñena como semiprofesional. D'antiparti cal destacar que ye o entrenador aragonés que a ganau mas titulos d'a historia, consiguiendo ganar con o Real Zaragoza, una Copa d'Espanya y una Recopa d'Europa, con o Celta de Vigo una Copa Intertoto, y con o FC Porto una Copa Intercontinental y una Supercopa de Portugal.

## Equipos

## Títols

### Campionatos nacionals

### Copas internacionals
Carlos Castán

**Carlos Castán Usieto** (Chaca, Provincia de Uesca, Aragón, 25 de febrero de 1984) ye un futbolista aragonés; chuga d'esfensa y o suyo actual equipo ye o UCD Burladés d'a Tercera División espanyola.

## Referencias
Champs-Élysées

**Champs-Élysées** (en francés *Campos Eliseos*, pronunciato ) ye una important avenita d'a ciudat de París en Francia.

## Vinclos externos

*  Pachina web oficial
Naturaleza

A **naturaleza** incluye tot lo que existe en l'universo, y que no ye artificial u imachinario. En o suyo sentito mas amplo, equivale a lo conchunto d'o cosmos, de l'universo existent, lo que abraca dende particlas subatomicas dica os obchectos astronomicos, incluindo-ie a Tierra, os sers vivos y os procesos que se i relacionan.

O termin "naturaleza" fa referencia a los fenomenos d'o mundo fisico, y tamién a la vida en cheneral. Por un regular no incluye os obchectos artificials ni a intervención humana. En un sentito mas restrinchito, se gosa emplegar o termin ta referir-se a lo medio ambient.

## Etimolochía y significato
A palabra "naturaleza" proviene d'o latín *natura*, que significa "o curso d'as cosas, o caracter natural". "Natura" ye a traducción latina d'a palabra griega *physis* (φύσις) –d'on, entre atras, en deriva la palabra fisica–, que en o suyo significato orichinal feba referencia a la forma innata en a que creixen espontaniament plantas y animals, a las suyas caracteristicas intrinsecas. Asinas apareixe en o primer uso escrito d'o termin *physis* que fue emplegato por Homero, y fa referencia a las cualidaz intrinsecas d'una planta.

O sentito d'a palabra naturaleza, en latín, se relaciona con o naiximiento. A concepción latina ye a de "mai naturaleza", ye un simbolo que tien relación con a vida en un sentito muit amplo. Diversas culturas han representato iste concepto con dioses. Manimenos, o concepto de naturaleza como un tot que s'identifica con l'universo fisico ye un concepto que ha estato incorporato mas recientment como consecuencia d'o desarrollo d'a ciencia moderna, con un uso cada vegata mas amplo en os zaguers sieglos.

Adintro d'os diversos usos que actualment se'n fa d'o termin, cuan se parla de "naturaleza" se puet fer referencia a lo dominio cheneral, a los reinos en que se clasifican diversos tipos de sers vivos, como as plantas u os animals. En bel caso se refiere a procesos asociatos con obchectos inanimatos: a forma en a que existen os diversos tipo de cosas y os suyos cambios espontanios, como l'orache, a cheolochía d'a Tierra, a materia y a enerchía que tienen todas istas entidaz.

Naturaleza a sobén tien o significato d*'entorno natural*, que engloba animals salvaches, piedras, selvas, plachas y, en cheneral, totas as cosas que no han estato alteratas de traza sustancial por o ser humán, u que persisten atamas d'a intervención humana. Iste concepto mas tradicional d'as cosas naturals embreca una distinción entre lo que ye natural y lo que ye artificial, entendendo que iste zaguer concepto como cualsiquier cosa elaborata por o conoiximiento humán.

## Referencias
AD Fútbol Sala Zaragoza 2002

L**'Agrupación Deportiva Fútbol Sala Zaragoza 2002** conoixito a sobén y simplament como **Sala Zaragoza** ye un club de fútbol sala con seu en a ciudat de Zaragoza en que destaca o suyo equipo femenín .
## Vinclos externos
* Web oficial
Fútbol Sala Caspe

O **Fútbol Sala Caspe**, tamién conoixito como **Bajo Aragón Caspe**, ye un club de fútbol sala aragonés, con seu en a ciudat de Casp.

## Vinclos externos
* www.FutbolSalaCaspe.com, pachina web oficial.
La Muela Fútbol Sala

O **La Muela Fútbol Sala** ye un club de fútbol sala aragonés, con seu en a localidat de La Muela.

## Vinclos externos
* Web oficial
Alcañiz Fútbol Sala

L***'Alcañiz Fútbol Sala*** ye un club de fútbol sala aragonés, con seu en a ciudat d'Alcanyiz, en a comarca d'o Baixo Aragón establitó en l'anyo 1991.

## Vinclos externos
*  Pachina web oficial de l'''Alcañiz Fútbol Sala''.
Peña Charumba Jaca Fútbol Sala

O **Peña Charumba Jaca Fútbol Sala** u simplament **Jaca Fútbol Sala** ye un club de fútbol sala aragonés, con seu en a ciudat de Chaca.

## Vinclos externos
*  Pachina web  oficial.
Fútbol Sala Cadrete

O **Fútbol Sala Cadrete**, tamién conoixito con o suyo actual nombre comercial **Tedreca Cadrete**, ye un club de fútbol sala aragonés, con seu en a localidat de Cadret.
Centro Natación Helios (waterpolo)

O **Centro Natación Helios Waterpolo** ye a sección de waterpolo d'o Centro Natación Helios, club esportivo aragonés con seu en a ciudat de Zaragoza. Chuga en a 1ª División Espanyola de waterpolo.

## Se veiga tamién
* Centro Natación Helios.
* Centro Natación Helios (basketbol).

## Referencias

## Vinclos externos
*Pachina web oficial d'a sección de waterpolo
*O CN Helios en a Gran Enciclopedia Aragonesa
Escuela Waterpolo Zaragoza

A **Escuela de Waterpolo Zaragoza** ye un club de waterpolo aragonés con seu en a ciudat de Zaragoza.

O suyo equipo mas representatiu ye a sección femenína que chugó en a División d'Honor Femenina de waterpolo dende l'anyo 2004 dica 2023. Dimpués de muitos anyos aconseguindo privar o descenso en a temporada 2022/23 baixa a la primera división femenina de Waterpolo.

## Vinclos externos
*  Pachina web oficial d'a EW Zaragoza.
* Blog con información d'a temporata 2013/14.

## Referencias
Waterpolo

O **waterpolo** ye un esporte d'equipo que se practica en una piscina entre dos equipos de siet chugadors cadagún, con a finalidat de ficar una pilota en a portería d'o equipo contrario.
Os equipos son formatos por trece chugadors, participando-ne siet en o chuego en o chuego y estando-ne resta en a banqueta.

En as categorías absolutas y chovenils, bi ha cuatre periodos de ueito menutos. D'atra man, en as categorías cadete, infantil, alevín y benchamín a durada ye de siet menutos por periodo. Cada equipo tien nomás 30 segundos de posesión ta fer un lanzamiento a la portería contraria. Os chugadors, excepto lo portero, no pueden pisar o suelo d'a piscina, ya que ye prohibito y a mas a fondaria d'ista no lo permite.

Os chugadors s'esferencian por o gorro que, por un regular, ye de color blanca en o equipo local y de color azul en o equipo vesitant.

En Aragón o millor equipo en a categoria masculina ye o CN Helios que partecipa en a segunda categoría espanyola dita Primera División Espanyola de Waterpolo, a primera ye a División d'Honor de Waterpolo. y en a categoría femenina ye o Cablescom EWZ (Escuela de Waterpolo de Zaragoza) que partecipa en a División d'Honor espanyola de Waterpolo Femenín.

## Vinclos externos

* WPA - Asociación Espanyola d'Equipos de Waterpolo.
* Pachina web oficial d'a Reyal Federación Aragonesa de Natación.

## Referencias
Lalo Arantegui

**Gonzalo Arantegui Peñafiel** (Zaragoza, Aragón, 12 de chunio de 1977), conoixito futbolisticament como **Lalo Arantegui**, ye un exfutbolista aragonés y actual director esportivo d'o Real Zaragoza.

## Trayectoria
Mientres estuvo futbolista chugaba como centrocampista. Formato en a cantera d'o Casetas y o Real Zaragoza estió principalment compitiendo en diversos equipos d'a Segunda División B espanyola. O suyo zaguer equipo estió a Sociedad Deportiva Ejea, d'a cual en 2011 estió director esportivo mientres belunas temporadas. Asinas mesmo treballó en as secretarías tecnicas d'o  Real Zaragoza, Villarreal C. F., estando dimpués director esportivo d'a Sociedad Deportiva Huesca entre 2015 y 2017. Actualment ye director esportivo d'o Real Zaragoza dende febrero de 2017.

## Referencias

## Vinclos externos
*  Ficha en BDFutbol
Jorge Benedí

**Jorge Benedí Torres** (Uesca, Aragón, 15 de febrero de 1984), conoixito futbolisticament como **Coke**,  ye un exfutbolista aragonés; chuga de centrocampista y o suyo ultimo equipo estió o CD Grañén.
Joaquín Ponsa

**Joaquín Ponsa Brusau** (Uesca, Provincia de Uesca, Espanya, 23 d'abril de 1985), ye un futbolista aragonés; chuga de centrocampista y o suyo primer equipo estió lo CD Sariñena.
Fútbol sala

O **fútbol sala** ye una variant d'o fútbol practicata entre dos equipos de cinco chugadors, en un terreno de chuego duro y con unas dimensions de 24 a 28 m de longaria y de 13 a 15 m d'amplaria.

O fútbol sala , ye un esporte derivato d'a unión d'atros esportes: o fútbol, que ye a base d'o chuego; o waterpolo; o voleibol, o balonmán y o basketbol, esportes de que prenen no nomás as reglas, sino tamién bellas tacticas de chuego.

Os chugadors d'iste esporte amenistan d'una gran habilidat tecnica y dominio sobre a pilota, asinas com velocidat y precisión en a execución tanto en fer como en recullir pases u en realizar accions tecnicas.

D'antis mas yera cordinato por a Federación Internacional de Fútbol Sala (*FIFUSA*), pero hue existen dos organismos internacionals: l'Asociación Mundial de Fútbol Sala (*AMF*) y a Federación Internacional de Fútbol Asociación (*FIFA*). Ista zaguera creyó una modalidat esportiva dita "Fútbol 5" (tamién dita *Showbol*), muit pareixita a lo fútbol sala d'a FIFUSA, que gosa practicar-se mas que mas en Mexico y Estaus Unius (a on que se diz *Indoor Soccer*).
 
Encara que s'han feito esfuerzos tanto dende l'AMF como dende a FIFA por unificar as diferents modalidaz y mirar de trobar o reconoiximiento d'iste esporte por o Comité Olimpico Internacional, denguna d'as dos entidaz ha aconseguito lo suyo obchectivo.

## Enlaces externos

*  Asociación Mundial de Fútsal.
*  Federación Mundial de Futsal (FIFA).
*  Reglas d'o Fútbol sala seguntes l'AMF.
*  O fútbol Sala en a Federación Aragonesa de Fútbol.
*  O fútbol Sala en a Federación Espanyola de Fútbol.
Sistema Solar

O **Sistema Solar** ye formau por un conchunto d'astros en orbita arredol d'o Sol, ligaus entre éls por a fuerza d'a gravedat, que se creyó a partir d'o colapso d'una gran boira molecular, fa bels 4,6 billons d'anyos, alto u baixo. Seguntes as zagueras estimacions, o Sistema Solar se troba a bels 28.000 anyos luz d'o centro d'a Carrera de sant Chaime.

## Obchectos d'o sistema solar

Ye formau por una sola estrela dita Sol, que da nombre a iste Sistema; amás de ueito planetas que orbitan arredol d'a dita estrela: Mercurio, Venus, a Tierra, Marte, Chupiter, Saturno, Urano y Neptuno; amás d'un conchunto d'atros cuerpos menors: planetas nanas (Plutón, Eris, Makemake, Haumea, Sedna y Ceres), asteroides, lunas, cometas... asinas como lo espacio interplanetario entre toz éls.

## Formación
O sistema solar se formó fa 4.568 millons d'anyos por o colapso gravitatorio d'una parti d'una boira molecular chigant. Ista boira primichenia teneba cuantos anyos luz de diametro y probablement dio a luz a cuantas estrelas. Como que ye normal en as boiras moleculars, consistiba prencipalment d'hidrocheno, bella mica de helio y chicotas cantidaz d'elementos pesaus surtius de previas cheneracions estelars. A medida que a rechión, conoixida como boira protosolar, se convertiba en o sistema solar, colapsaba y la conservación d'o momento angular fació que rotase mas aprisa. O centro, a on s'acumuló la mayor parti d'a masa, se tornó cada vegada mas calient que lo disco circumdant. A medida que la boira en contracción rotaba mas aprisa, prencipió a aplanar-se en un disco protoplanetario con un diametro d'arredol de 200 UA​ y una densa y calient protoestrela en o suyo centro.​ As planetas se formoron por acreción a partir d'iste disco​ en o cual o gas y o polvo atrayius gravitatoriament entre éls s'unen pa formar cuerpos cada vegada mas grans. En iste escenario, cientos de protoplanetas podrían haber surtiu en o temprano sistema solar que acaboron fusionando-se u estioron destruius deixando as planetas, as planetas nanas y a resta de cuerpos menors.

## Atros sistemas solars
Se conoixen tamién atros 2.970 sistemas planetarios (a 1 de febrero de 2019) orbitando arredol d'atras estrelas. En 653 de éls, se conoixen dos u mas exoplanetas.

## Referencias

## Vinclos externos

*  Información d'o Sistema Solar.
Canyo

**Canyo** puet estar:
***[[canyo (anatomía)|canyo]]** cadagún d'os dos fotatos d'o naso.
***[[canyo (construcción hidraulica)|canyo]]** construcción hidraulica.
***[[canyo (minería)|canyo]]**  una clase de perforación menera.
***[[canyo (parte d'a casa)|canyo]]** puesto sotorranyo d'una casa on se conservan fridos alimentos y bebitas.
Canyo d'o naso

Os **canyos d'o naso** (d'o latín *< canna*) son os foratos d'o naso. En os vertebratos terrestres fan parte d'as vías respiratorias, estando o primer tramo d'entrata de l'aire exterior enta os polmons y tamién o zaguer tramo de salita de l'aire. En a mayor parte d'os peixes os canyos no tienen función respiratoria y no tienen atra función que a olfativa.

## Notas


## Referencias
Universo

L**'universo** ye a totalidat d'o contino espacio-tiempo en que se troba la humanidat, chunto con tota la materia y enerchía que bi ha contenita.  A gran escala, ye l'obchecto d'estudio d'a Cosmolochía, que se basa en a Fisica y l'Astronomía, encara que beluns d'os temas d'estudio s'amanan a la Metafisica. Actualment, os expertos no son d'alcuerdo sobre si ye posible (en prencipio) de plegar a observar a totalidat de l'universo.

Os termins universo conoixito, observable u visible, s'emplegan ta referir-se a la parti de l'universo que se puet observar. O termin *cosmos* ye l'universo, mas que mas cuan se considera como un sistema ordenato y armonioso. A vegatas, o termin *cosmos* se fa servir nomás ta decir a l'universo observato, mientres que o termin *universo* se refiere a tot o existent, s'haiga descubierto u no. En iste sentito, 'cosmos' ye l'"universo conoixito" u realidat.

Diversas prebatinas cientificas y observacions fan veyer que l'universo ha estato gubernato por as mesmas leis fisicas y constants en tota la suya extensión y tiempo de d'existencia. A fuerza dominant en distancias cosmolochicas ye a gravedat, y a relatividat cheneral ye actualment a teoria mas precisa sobre a gravitación. L'universo tien a lo menos tres dimensions d'espacio y una de tiempo. Dimensions adicionals no han puesto estar comprebatas experimentalment.

A parola universo define cuasi siempre o tot. Manimenos, una definición alternativa d'universo diz que bi ha diversos universos no connectatos entre éls y que o conchunto d'istos formarban a totalidat d'a existencia, que se decirba multiuniverso. Por eixemplo, a teoría d'a bombolla universal diz que bi ha infinitas variedaz d'universos, cadagún con diferents constants fisicas.

A lo largo d'a historia, s'han proposato diversas cosmolochías, fruito d'a observación de l'universo. A primera viene d'a Grecia antiga, que proposaba que l'universo poseyeba infinitos espacios e que ha existito eternament, y que contiene un solo conchunto d'esferas concentricas de mida finita -correspondendo a las estrelas fixas, o Sol, y cuantos planetas - chirando arredol d'una esferica, pero inmóvil, planeta Tierra. A lo largo d'os sieglos, observacions mas precisas y teorías milloratas d'a gravedat dioron orichen a la teoría de Copernico, o modelo heliocentrico y a lo modelo newtoniano d'o sistema solar. Nuevas investigacions en astronomía han levato a la caracterización d'a Carrera de sant Chaime, y a lo descubrimiento d'atras galaxias. O estudio d'a distribución d'istas galaxias y as suyas linias espectrals ha significato muito ta la cosmolochía moderna.

## Referencias

## Vinclos externos
El Niño

En climatolochía se diz ***El Niño*** (en aragonés literalment *"O Nino"*) a un sindrome climatico, erraticament ciclico, que ye prevocato por un cambio en os patrons de movimientos d'as masas d'aire, fendo en consecuencia que i haiga un retardo en a cinetica d'as corrients marinas "normals", y prevocando lo calentamiento d'as auguas sudamericanas; fendo desastres d'escala global, afectando mas que mas a America d'o Sud, Indonesia y Australia.

O nombre de "El Niño" se debe a pescataires d'o puerto de Paita a lo norte de Perú que observoron que as auguas d'o sistema de Corrients Peruana u Corrient de Humboldt, que recorre de sud a norte as costas de Perú y Chile, se calentaban en a epoca d'as fiestas de Nadal y allora os bancos de peixes fuyiban enta o sud, debito a una corrient calient que procedeba d'o Golfo de Guayaquil (Ecuador). A iste fenomeno li dicioron **Corrient d'o Niño**, por o Nino Chesús.

O nombre cientifico d'o fenomeno ye **Oscilación d'o Sud El Niño** (*El Niño-Southern Oscillation*, **ENSO**, por as suyas siglas en anglés). Ye un fenomeno con mas d'once milenios d'historia climatica. As condicions contrarias a l'ENSO esdevien en o fenomeno de *[[La Niña]]* que frecuenment sucede dimpués d'iste.

En a costa pacifica de Sudamerica no se produce afloramiento de nutrients dende o fondón oceanico mientres periodos d'El Niño, afectando negativament a la producción fotosintetica en o fitoplancton.

## Referencias

## Bibliografía
* Diodora Calvo Aldea, Maria Teresa Molina Álvarez, Joaquín Salvachúa Rodríguez: *Ciencias de la tierra y medioambientales*. 2º Bachilleraro. 2010 McGraw-Hill.

## Se veiga tamién
* *[[La Niña]]*.

## Vinclos externos
Tornado

Un **tornado** (d'o latín *tornare*, chirar) ye una fura, periglosa y rotatoria columna d'aire que se troba en contacto tanto con a superficie d'a tierra como con un *[[cumulonimbus]]* u, rarament, con a base d'un *[[cumulus]]*. Os tornados presentan midas diversas pero a ormino en forma d'envasador de condensación visible, o cabo estreito d'o cual a sobén ye rodeyato por una boira de vasuera y polvo.

Gran parti d'os tornados gosan tener vientos d'entre os 64&nbsp;km/h y 177&nbsp;km/h, miden alto u baixo bels 75 metros d'amplaria y recorren bels cuantos kilometros antis de disipar-sen. Manimenos, s'han gosato rechistrar tornados con vientos de mas de 480&nbsp;km/h, con 1,6&nbsp;km d'amplaria, y que han recorrito mas de 100&nbsp;km.

Encara que s'han observato tornados en toz os continents, de fueras de l'Antarctida, a mayoría d'éls se producen en os Estaus Unius. Tamién son habituals en o sud de Canadá, en o centro-sud e este d'Asia, en Filipinas, en o centro-este de Suramerica, en l'Africa Austral, a lo nord-ueste y sud-este d'Europa y en l'ueste y sud-este d'Australia y Nueva Zelanda.

## Tornados en Aragón
A provincia de Teruel y o sud-este d'a provincia de Zaragoza representan a zona d'a Peninsula Iberica con mayor risgo de *tornados*. En chulio de 1748 se produció un *tornado* de grant mida en Val d'Algorfa y inspiró a historia d'o romancero aragonés *La sierpe de Valdealgorfa*. Entre esta localidat y Alcanyiz se'n documentoron dos tornados en a primera decada d'o sieglo XXI en unas semanas en as que tamién se'n facioron beluns en Catalunya. En l'anyo 1948 u 1949 n'i habió un en Calanda y os calandins deciban que se fació un envasador en o cielo. Atros tornados han estato os de Uellos Negros, (1986), Mosqueruela, (1992 y 1999), Fortanet, (1999) y Corbalán, (2004).

Estos tornados se troban asociatos a pedregatas con piedra de mida considerable y se deben a un calentamiento gran en verano, que facilita a formación de supercelulas, con *[[cumulo-nimbus]]* y tronatas de gran mida y intensidat. En l'interior se troban masas mayors d'aire en rotación, ditas mesociclons, a on naixen os tornados. O mesociclón que caracteriza a la supercelula se forma cuan una masa d'aire con vorticilidat u revolbín horizontal entra en a corrient puyant y li trasmite rotación.

## Bibliografía
*  Bluestein, Howard B.*Tornado Alley: Monster Storms of the Great Plains*, Oxford University Press, Nueva York, 1999. ISBN 0-19-510552-4.
*  Bradford,Marlene. *Scanning the Skies: a History of Tornado Forecasting*. University of Oklahoma Press, Norman, OK. 2001. ISBN 0-8061-3302-3.
*  Grazulis, Thomas P. *Significant Tornadoes Update, 1992–1995*. Environmental Films,St. Johnsbury. 1997. ISBN 1-879362-04-X.

## Referencias

## Vinclos externos

*  Os tornados.
*  Pachina con información d'a esferra d'os tornados d'EEUU y normas de seguridat.
Ciclón tropical

En meteorolochía, un **ciclón tropical** (dito tamién **huracán**, **ciclón**, **tifón**, **tempesta tropical**, **borrasca tropical** u **depresión tropical** pendendo d'a suya fuerza y localización) ye una tempesta fuerte que se forma en a mar y gosa prevocar vientos con velocidatz superiors a 120 km/h.

Un huracán cubre una aria circular d'entre 300 y 800&nbsp;km alto u baixo. En a tempesta bi ha vientos cerenyos y plevias que rodian un "uello" central, que gosa tener bels 25&nbsp;km de diametro. Manimenos, o mayor danyo a la vida y a las propiedaz no ye resultato d'o viento, sino d'a puyata d'as mareas y as inundacions fruito d'as plevias torrencials.

Hue lo día, os huracans se detectan por satelite dende l'inte en que prencipian a formar-sen y por ixo por un regular bi ha un periodo de 3 u 4 días entre a suya detección y o inicio d'a tempesta.

## Vinclos externos
Calandario gregoriano

O **calandario gregoriano** ye lo modelo de calandario actualment utilizau de traza oficial en cuasi tot o mundo, estió establiu por o papa Gregorio XIII, qui le da nombre, a instancias de Ghiraldi. A reforma d'o calandario fue estudiada y realizada por os matematicos d'a Universidat de Salamanca, que presentoron a lo Papa a propuesta definitiva. Ye vichent dende 1582 y proviene d'o calandario chuliano, emplegau dende que Chulio César lo instauró en l'anyo 46 aC. Chusto aquel anyo, o papa ordenó que s'eliminasen 10 días d'o calandario (o 4 d'octubre de 1582 fue seguiu por o 15 d'octubre de 1582), ta compensar l'abance d'a plegada d'a primavera prrovocada por o feito de que o calandario chuliano, vichent dica allora, no compensaba correctament a precesión d'os equinoccios.

Los primers países en adoptar lo calandario actual estioron lo Imperio espanyol y Portugal; dimpués s'adoptó per tota Europa, fueras d'o Reino Uniu y las suyas colonias americanas, que no lo facioron dica 1752. En l'actualidat ye utilizau de forma oficial en gran parte d'o mundo.

## Referencias
Acceleración

L**'acceleración** u **aceleración** (d'o latín *acceleratio*) ye una magnitut fisica que indica como cambeya a velocidat d'un cuerpo en relación con o tiempo. Ye decir, indica a rapideza de l'aumento u a disminución d'a velocidat d'o movimiento.

En cinematica l'acceleración instantania se define con a primera derivata d'a velocidat respecto a o tiempo (a razón d'o cambio de velocidat) u de manera equivalent como a segunda derivata d'a posición. Se tracta d'una magnitud vectorial y se mide en unidaz de *[[largaria]] · tiempo<sup>−2</sup>* (L·T−2 o L/T2). En unidaz d'o SI, s'esprisa en metro/segundo<sup>2</sup>.

En lenguache común se parla d*'acceleración* ta referir-se a un incremento d'a velocidat y de *desacceleración* ta indicar-ne un decremento. Pero en fisica cualsiquier incremento u decremento d'a velocidat se diz acceleración; y tamién se diz acceleracióna o cambio en a dirección d'a velocidat (*acceleración centripeta*).

En mecanica clasica, l'acceleración d'un punto material ye proporcional a la resultant d'a fuerza que actua sobre él. Seguntes a segunda lei de Newton, en considerar a masa d'o cuerpo independient d'a velocidat:

:\overset{\to }{\mathop{F}}\,=\frac{d\left( m\cdot \overset{\to }{\mathop{v}}\, \right)}{dt}\Rightarrow \overset{\to }{\mathop{a}}\,=\frac{d\overset{\to }{\mathop{v}}\,}{dt}=\frac{\overset{\to }{\mathop{F}}\,}{m}

a on que \overset{\to }{\mathop{F}}\, ye a resultant u fuerza total que actua sobre o punto; *m* ye a suya masa y \overset{\to }{\mathop{a}}\, ye a suya acceleración.

## Referencias

 
## Vinclos externos

*  Calculador d'acceleración.
Tatz

Os **tatz** (en tat *Tati*) son un grupo etnico que habita en Azerbaichán y bels lugars de Daguestán. Os tatz son bellas decenas de mils. Charran una luenga iranica y son musulmans chiitas con una minoría sunnita hanafí. (os chudieus *dagh chufuti* se consideran atro grupo etnico). Son en proceso d'asimilación a los azerins

## Luenga

Encara que charren tat tienen como luenga de cultura y escritura l'azerín. Tienen un folklore oral y musical orichinal, pero cantato, recitato y escrito en azerín.

## Modo de vida
Son agricultors sedentarios que cautivan trigo, hordio, panizo, bisaltos, chirasols, segol, millo, tabaco y uga. O bestiar ye vacumen, uellamen, someramen, caballamen, de brúfols y en bels puestos de camellos. Teixer alfombras no lo fan que as mullers. En a cultura material no se diferencian d'os azerins.

## Historia
Fa un sieglo ya yeran en proceso d'asimilación por part d'os azerins. Dende a decada de 1930 los han rechistrato y considerato oficialment como azerins, y l'autodefinición etnica s'ha difuminato. Dende fins d'a decada de 1980 bi ha senyals de recuperación d'o sentimiento d'identidat etnica.

## Bibliografía
*  Gonen, Amiram. *Diccionario de los pueblos del mundo*. Anaya&Mario Muchnik, 1996. ISBN 978-8479793500.
Ibón d'as Truitas

L**'ibón d'as Truitas** u **ibón d'Astún** (*ibón de las Truchas* u *ibón de Astún* en castellano) ye un ibón pirenenco aragonés situato en a comarca d'a Chacetania, que desaugua en o río Aragón (se considera que ye uno d'os suyos naixederos), con una superficie de 0,02 km². y ye d'orichen glacial.

L'ibón d'as Truitas se troba situato a 2.144 u 2.120metros d'altaria sobre o livel d'a mar.

## Morfología
O suyo vaso tiene un tipico perfil d'artesa. O suyo fondo es de bardo limoso y ye prou bioturbau por anelidos y gasteropodos.
Tien una fondura maxima de 4,8 m.

## Fauna
A presencia de truitas (que le dan nombre) indica que o suyo ecosistema orichinal ha estau alterau por o ser humán. Isto ye debiu a que es un ibón a on se practica a pesca y en o que tradicionalment s'han soltau peixez con ista fin.
L'ibón d'as Truitas tien una important población d'anfibios, mas que mas zapos y ranas,
que pueden veyer-se menazaus por a presencia de peixes que se i han ficaus.

## Acceso
Ye situau a pocos metros d'o retorno d'a telecadiera "Los lagos" d'Astún.

## Referencias

## Vinclos externos
*  En www.lacsdespyrenees.com
Ibons de Corones

Os **ibons de Corones** son un grupo d'ibons situatos a los piez de l'Aneto en Ribagorza.

Se formoron por o retacule d'o glaciar de Corones.

## Referencias

## Vinclos externos
*  En www.lacsdespyrenees.com
Ibón Baixo de Gramatuero

L**'ibón Baixo de Gramatuero** (en castellano *ibón Bajo de Bramatuero*) ye un ibón entibato situato en a val de Tena en l'Alto Galligo.

## Toponimia
Seguntes William Dennis Elcock l'orichen d'iste toponimo sería o soniu de l'augua que caye *esgramucando* u fendo un *esgramaco*. O sufixo latino segundario -TORIU, adhibiu a la radiz verbal ye muit común en a toponimia d'os Pireneus (*Pasatuara, Labatuero, Picatuero, Santificatuero, [[Polituara]]*, etc.).

## Referencias

## Se veiga tamién
* Ibón Alto de Gramatuero

## Vinclos externos
*  en www.lacsdespyrenees.com
Ibón Alto de ros Batans

:*Ta atros usos se veiga [[ibón de ros Batans]].*

L**'ibón Alto de ros Batans** ye un ibón situato en Sobrarbe, a los piez d'a Comachibosa.

## Se veiga tamién
* Ibón Baixo de ros Batans
* Ibons de ros Batans

## Referencias

## Vinclos externos
*  Ficha en www.lacsdespyrenees.com
Ibón Alto Vachimanya

L**'ibón Alto Vachimanya** (en castellano *ibón de Bachimaña Alto*) ye un ibón entibato situato, chunto a l'ibón Baixo Vachimanya, a os piez d'os picos d'o Infierno en l'Alto Galligo. Ye un ibón entibato.

Cerca d'a suya entiba bi ha un dique gran y escuro de lamprofido chunto con atros de chicoz

## Referencias

## Vinclos externos
* En www.lacsdespyrenees.com
David Pérez Rubio

**David Pérez Rubio** (Zaragoza, Provincia de Zaragoza, Espanya, 1 d'agosto de 1986), ye un futbolista aragonés retirau en la actualidat y que chugaba de centrocampista. O suyo zaguer equipo estió o Club Deportivo Teruel.

## Referencias
Alberto Montejo

**Alberto Montejo Gañán**, naixito de Zaragoza o 19 de chinero de 1988, ye un futbolista aragonés, chuga de debantero y o suyo actual equipo ye o Club Deportivo Brea d'o Grupo XVII d'a Tercera división espanyola de fútbol.

## Vinclos externos
*  Ficha en BDFutbol
Nacho Lafita

**Jorge Ignacio Lafita Castillo** (Zaragoza, Aragón, 23 d'abril de 1988), conoixito futbolisticament como **Nacho Lafita**, ye un futbolista aragonés. Chuga de centrocampista y o suyo actual equipo ye a Sociedad Deportiva Ejea.

## Trachectoria
Chugador formau en a cantera d'o Real Zaragoza, pero que nunca no plegó a debutar en o primer equipo, entre las suyas mayors cotas conta con haber chugau en a Segunda División B con a Sociedad Deportiva Huesca l'anyo d'o primer ascenso d'a suya historia ta Segunda, antimás de otras dos temporadas mas en a categoría de bronce espanyola con o Real Zaragoza "B", y lo Club Deportivo Ebro en una temporada tamién historica para iste club como estió o suyo debut en Segunda B y en a Copa d'o Rei.

Tamién compitió bels anyadas con equipos bascos y aragoneses d'a Tercera División como o Leioa y l'Arenas de Getxo, u lo Valdefierro, o Cuarte Industrial, y l'Ejea, iste zaguer en dos etapas, con o cuyo club contina compitiendo.

Ye fillo de Juan Ángel Lafita, sobrín de Villarroya, y chirmano d'Ángel Lafita, toz éls futbolistas zaragozanos, canterans y chugadors en diferents epocas d'o Real Zaragoza.

## Vinclos externos
*  Ficha en BDFutbol
Conservación d'a enerchía

A lei d'a **conservación d'a enerchía** constituye o primer prencipio d'a termodinamica y diz que a cantidat total d'enerchía en cualsiquier sistema isolato (sin d'interación con dengún atro sistema) permaneixe invariable con o tiempo, encara que dita enerchía puet transformar-se en atra forma de enerchía. En resumen, a lei d'a conservación d'a enerchía diz que a enerchía no puet creyar-se ni destruyir-se, nomás se puet fer cambiar d'una forma ta unatra, por eixemplo, cuan a enerchía eletrica se transforma en enerchía calorifica en un calefactor.
Infrarroyo

L**'infrarroyo**, **radiación infrarroya** u **luz infrarroya** (**IR**) ye a parti d'o espectro eletromagnetico con una longaria d'onda mas luenga que a luz visible pero mas curta que a radiación de microondas. O suyo nombre significa "por debaixo d'o royo", ya que o royo ye a color d'a luz visible con una mayor longaria d'onda. A radiación infrarroya s'estendilla a o largo de tres órdens de magnitut con longarias d'onda d'entre 700 nanometros y 1 milimetro.

En teledetección a radiación infrarroya permite conoixer a presencia de sers vivos u incendios en determinadas zonas d'a superficie terrestre por estar fuents de calor.

## Referencias

## Vinclos externos
Juan Carlos Oliva Fornos

**Juan Carlos Oliva Fornos** (Mequinenza, Cinca Baixa, Zaragoza, 4 de chinero de 1965) ye un entrenador de fútbol aragonés.

## Referencias
Ultravioleta

L**'ultravioleta**, **radiación ultravioleta** u **luz ultravioleta** (**UV**) ye a radiación electromagnetica con una longaria d'onda menor a la luz visible y mayor a la d'os rayos X. A suya longaria d'onda va alto u baixo dende os 400 nanometros dica os 15 nanometros y presenta enerchías d'entre 3 y 124 eV. O nombre significa «mas allá d'o vrioleta» (d'o latín *ultra*), o vrioleta ye a color visible con a longaria d'onda mas curta y la d'a radiación ultravrioleta ye encara mas curta.

A radiación ultravrioleta se troba en as radiacions solars y tamién ye emesa por os arcos electricos y por bels tipos de lampas que producen luz negra. Ya que se tracta d'una radiación ionizant puet prevocar reaccions quimicas y a fluorescencia de ciertas sustancias. Iste tipo de radiación ye nocivo ta la salut, prevoca o bronceyato pero tamién pueden causar cáncers cutanios como lo melanoma, o aviellimiento prematuro d'a piel (corrucas), cremazos, cataratas, etcetera.

## Referencias
Alma

L**alma** ye en muitas relichions y escuelas filosoficas a parti immaterial u espritual d'un ser vivo, a sobén considerata como eterna. Se creye, por un regular, que ye constituyita por a consciencia y a personalidat d'o ser, y puet estar sinonimo d'esprito u mente. En a teolochía, l'alma a sobén se creye que vive en a persona dimpués d'a muerte, y bellas relichions postulan que Dios creya almas. En bellas culturas, se dice que encluso os ser vivos no humans u obchectos inanimatos tienen alma, se conoixe ista creyencia como l'animismo.

## Etimolochía
Etimolochicament a parola d'o latín *anima* s'emplegaba ta designar o principio por o cual os sers animatos teneban movimiento propio. En ixe sentido orichinario tanto os animals como os sers humanos tenerban alma.

Os echipcios distinguiban entre *ka* y *ba*. En a tradición griega diferenciaban *nous* y *psiqué*. En as tradicions semitas (por eixemplo os arabes y hebreus), distinguiban entre *neshamad* y *nefesh*, que Sant Cheronimo tradució como a biblia *Vulgata* como *spiritus* y *anima*. Pa o caso d'a tradición popular altoaragonesa Chabier Tomás Arias opina que *espritu* y *alma* no pareixen sinonimos, y troba *alma* lexicalizata como *almeta* en bels contextos. Concluye que esta distinción puet remontar-se a lo feito que en cuasi totas as antigas culturas se distinguiba entre diferents tipos d'entes inmaterials en o cuerpo.

## Referencias
Polacos

Os **polacos** (en polaco *polacy*) son un pueblo d'Europa Central, os habitants mayoritarios de Polonia, y se troban tamién como minorías en Lituania, Belarrusia, Ucraína, Rusia y Rumanía, amás d'atros países como immigrants recients. Parlan una luenga eslava occidental, o polaco, y son mayoritariament catolicos.

## Reparto cheografico
S'estima que en 1990 os polacos yeran 36.700.000 d'os 37.930.000 habitants de Polonia; os polacos fuera de Polonia yeran en 1989 418.000 en Belarrusia, 258.000 en Lituania, (bi ha encara una minoría polaca prou compacta en as mugas entre Lituania y Belarrusia), 219.000 en Ucraína, 95.000 en Rusia y 73.000 en a Republica Checa (en iste zaguer caso, en 1988).

## Etnonimo
O chentilicio *polaco* ye documentato en aragonés por un texto de fins d'o sieglo XIV provinient de Zaragoza:

Manimenos en o "Libro del Trasoro" fan servir *aspoliens* por una mala traducción dende o francés *as poulains*:

En tot caso se vei a identificación dreita d'a etnia eslava polans d'organización preestatal con os posteriors habitants eslaus d'o reino de Polonia, y a distinción que fan entre os eslaus nortoccidentals (*poliens*) y os eslaus balcanicos (os habitants de *Sclauonja* correspondendo ambiguament a un territorio que correspondería a las Eslovenia y Eslavonia actuals, sobretot a la zaguera).

## Relichión
Os polacos son cristianos catolicos. Se mantenioron fidels a lo catolicismo entre os alemans d'o norte, que son luteranos, y os eslaus orientals, que son cristianos ortodoxos u uniatas. En o voivodato d'Oltszin bi ha polacos luteranos, os mazurians.

## Historia

## Referencias
Gorale

Os **gorale** (en polaco *górale* u dialectalment *górole*; eslovaco *gorali*; rumano *gorali*) son habitants d'as montanyas d'o sud-este de Polonia. Parlan polaco y son de relichión catolica.

## Vinclos externos
Lemkos

Os **lemkos** (en ucrainés *лемки*) son ucraineses d'o cantón sud-este de Polonia y zonas mugants d'Ucraína y Eslovaquia.

## Historia
Dimpués d'a segunda Guerra Mundial o gubierno polaco ixemenó por toda Polonia a los lemkos que encara quedaban dentro d'as nuevas mugas en o que se conoix como "Operación Vistula".

## Bibliografía
* Felipe Fernández-Armesto. *Los hijos de Zeus. Pueblos, etnias y culturas de Europa*, 1996, Grijalbo.
Montenegrins

Os **montenegrins** (montenegrín *Црногорци*) son os habitants mayoritarios de Montenegro. Parlan una luenga eslava meridional, o serbocroata y son cristianos ortodoxos. En a Edat Meya feban parte d'o pueblo serbio, y se'n diferencioron en o periodo de l'otomán.

## Luenga

Os montenegrins parlan o serbocroata igual como os serbios, croatas y bosnios. Manimenos a denominación que recibe oficialment a variant estandardizada d'o *continuum* dialectal serbocroata que fan servir os montenegrins ye *crnogorski*, ye dicir, "montenegrín". Adintro d'este *continuum* los montenegrins charran una parla xtokavisca con diferiencias en la declinación respecto a atras parlas xtovaviscas d'ixe continuum.

O estándard montenegrín se basa sobre tot en a parla d'Herzegovina oriental, que fa part d'o dialecto xtokavisco, igual que os estándards d'as "lenguas" croata, bosnia y serbia, tamién denominacions locals de variants estandardizadas d'o serbocroata. Muitos d'os parlants nativos no son comodos con a denominación d'orichen academico "serbocroata" y prefieren as denominacions relativas a las nacionalidaz a las que perteneixen.

## Historia

Os montenegrins son en o suyo orichen serbios establius en principatos como Doclea / Zeta y atros d'a redolada. Os serbios montenegrins desarrolloron una identidat diferent por estar aislaus entre montanyas con respecto a los atros serbios, que amás yeran sozmesos a l'Imperio Otomán.

En o marco d'os nacionalismos d'o sieglo XIX os dirichents de Montenegro se percibiban ellos mesmos como serbios y deseyaban restaurar l'imperio serbio medieval, por o que yeran rivals d'os dirichents d'a recient Serbia independient.

Una vegada creyau o Reino d'os Serbios, Croatas y Eslovenos, (dimpués Reino de Yugoslavia), en o periodo d'entreguerras amaneixioron dos faccions oposadas entre os habitants de Montenegro: os "blancos" y os "verdes". Os "blancos" yeran partidarios cerrinos d'a unión con os serbios y s'oposaban a fer distincions entre serbios montenegrins y atros serbios. Os "verdes" reivindicaban una reorganización d'o reino sobre una base federal y no yeran conformes con o control d'o estau que teneban os serbios d'o gubierno de Belgrado

En o decenio de 1980 creixió o nacionalismo serbio en tot o territorio de l'antiga Yugoslavia, incluyiu Montenegro. Cuan en 1991 encomienza a descomposición d'a Republica Federal Socialista de Yugoslavia, y Montenegro permaneixe sin independizar-se y participa contra os croatas de Ragusa y Konavle en a Guerra d'independencia croata chunto con os serbios d'Herzegovina oriental y l'Exercito Federal Yugoslau. O desarrollo d'as guerras yugoslavas de secesión fació creixer entre os montenegrins un deseyo de desvinclar-se de Serbia, que heba quedau aislada y desprestichiada internacionalment. Muitos montenegrins reivindicoron a existencia d'una nacionalidat montenegrina diferent d'a nacionalidat serbia y amaneixió un montenegrismo que levó a la independencia de Montenegro en 2006.

## Referencias
Caixubos

Os **caixubos** (en caixubo *kaszëbi*, en polaco *kaszubi*; en alemán *kaschuben*) son un pueblo que habita l'este de Pomerania y a zona d'o corredor de Danzig y son en camín d'asimilación a los polacos. Charran una luenga eslava occidental, o caixubo, que ye d'una branca diferent a lo polaco, y son cristianos catolicos u luteranos.

A prencipal ciudat d'os caixubos ye Wejherowo (*Wejrowo* en caixubo). Entre as ciudaz grans de Polonia, Gdynia (*Gdiniô* en caixubo) ye a que tien o porcentache mes alto de caixubos.

## Modo de vida tradicional
Os caixubos yeran tradicionalment agricultors y tamién bi n'heba que se dedicaban a la pesca. Huei os caixubos gosan dedicar-sen a l'agricultura y o sector servicios, como por eixemplo l'agrotorismo.

## Historia
Han tenito una larga historia como pueblo baixo dominio alemán mientres o reino de Prusia, minorizato en a expansión alemana enta l'este, pero que no se chermanizó como os atros vendos. Os polacos consideran a los caixubos como parte d'o pueblo polaco. Pa o estato polaco a presencia d'os caixubos eslaus, consideratos como polacos, estió una ferramienta politica pa chustificar a inclusión d'o corredor de Danzig en Polonia mientres as discusions d'o Tractau de Versailles, considerando que ya i heba una población polaca antiga.

## Caixubos famosos

* Günter Grass, escritor en luenga alemana, qui en beluns d'os suyos libros, como *[[O tambor de lata]]* (*[[Die Blechtrommel]]*) (1959), admite a suya identidat caixuba.
* Gerard Labuda, historiador.
* Aleksander Majkowski, escritor.
* Danuta Stenka, actriz.
* Donald Tusk, politico, líder de Platforma Obywatelska.
Bogdan Khmelnitski

**Bogdan Khmelnitski**, en ucrainés **Богдан Зиновій Хмельницький** (Bogdan Zynovi Khmelnytsky), naixió o 27 d'aviento de 1595 y morió o 26 de chulio (6 d'agosto en o calandario chuliano) de 1657, y estió un hetman d'os cosacos zaporizhians que dirichió una revuelta contra Polonia, dita *[[Sublevación de Khmelnitski]]*, y fació que Kiev y os territorios cosacos a l'este d'o río Dniéper pasasen a Rusia.

Fue educato por os chesuitas de Lviv y aprendió polaco y latín. Prenió dimpués experiencia militar con os zaporizhians.

Tenió pleitos con as autoridarz polacas por o impuestos y tributos. En 1646 se fació esleyir *[[hetman]]*. En 1647 un oficial polaco enemigo suyo saqueyó as suyas tierras, cremó a suya casa, mató a lo suyo fillo y se'n fue con a suya amant. Dende ixe inte organizó una revuelta antipolaca con l'aduya d'os zaporizhians y d'os antigos enemigos tartres, dita *[[Sublevación de Khmelnitski]]*. Se produció un ataque a grant escala contra l'administración, l'exercito polaco, os terratenients y os burgueses polacos, que yeran crematos en as casas, espelletatos u escuarteratos con caballos. Lviv fue asitiata. Tamién destacoron por os pogroms antichodigos. Os sacerdoz catolicos tamién fuoron perseguitos.

Encara que Polonia (a Republica d'as Dos Nacions) fació concesions, a guerra siguió y encara que os cosacos yeran derrotatos a vegatas y muitos se'n sozmenten, i heba indefinición.

Demandoron aduya a lo zar de Rusia Aleixo o Chentil, que tardó dos anyatas en responder. En 1654, dimpués de muitas negociacions, Bogdán y os cosacos acceptoron l'autoridat d'o zar de Rusia y refusoron a sobiranía polaca, (tractau de Perejaslav). Os rusos reconoixeban en teoría as libertaz y institucions d'os cosacos.

## Bibliografía
*  John Ure: *Los Cosacos*. Ariel pueblos, 2002.
Palesians

Os **palesians**  (en ucrainés *поліщуки, polishchuky*, en belarruso *палешукі, paleshuki*, en ruso *полещуки, poleshchuki*) son os habitants de Palesia, en Belarrusia. Charran un dialecto eslau oriental considerato como part d'o belarruso y son de relichión cristiana ortodoxa.

Bellas zonas de Palesia, con arias paulencas tienen un aislamiento relativo respecto a lo resto de Belarrusia y esto ha conducito a que i haiga una cultura diferenciata. Bi ha palesians que consideran que representan una nación diferenciata d'os atros belarrusos.

## Luenga
Bi ha prebatinas de fer un estándard escrito palesián diferent d'o belarruso, pero sin de resultatos practicos.

## Bibliografía
*Felipe Fernández-Armesto. *LOS HIJOS DE ZEUS. PUEBLOS, ETNIAS Y CULTURAS DE EUROPA*. 1996 Grijalbo.
Pomacos

Os **pomacos** (en bulgaro *Помаци, Pomatsi*; griego *Πομάκοι, Pomákoi*; turco *Pomaklar*) son bulgaros musulmans. S'islamizoron en o periodo otoman y muitos emigroron ta Turquía.

## Vinclos externos
* Pomak Leaks
Manolo Villanova

**Manuel José Villanova Rebollar** (Zaragoza, Zaragoza 27 d'agosto de 1942) ye un futbolista aragonés, hue retirato, que dimpués d'a suya carrera como futbolista encomenzó una de entrenador de fútbol.

## Trayectoria
Estió entrenador, entre d'atros equipos, d'o Real Zaragoza, a SD Huesca y en a temporata 2009-2010 yera entrenador d'o Real Zaragoza "B".

## Referencias

## Vinclos externos
*  Historial como chugador de fútbol en a pachina web d'a LFP.